Diari Oficial de la Generalitat Valenciana


Sumari del DOGV 6325, del 04-08-2010 (2010/8900)

RESOLUCIÓ de 16 de juliol de 2010, de la gerent del Consorci Espacial Valencià Val Space Consortium, per la qual es fa pública la delegació efectuada a favor seu de la competència per a l'aprovació de les bases, convocatòria i resolució de tres beques formatives en pràctiques per a enginyers de laboratori en la dita entitat per a l'any 2010.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6325

Data del DOGV
:   04-08-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/8900


Data del document
:   16-07-2010

Organisme emissor
:   Consorci Espacial València

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 16 de juliol de 2010, de la gerent del Consorci Espacial Valencià Val Space Consortium, per la qual es fa pública la delegació efectuada a favor seu de la competència per a l'aprovació de les bases, convocatòria i resolució de tres beques formatives en pràctiques per a enginyers de laboratori en la dita entitat per a l'any 2010. [2010/8900]  
Els Estatuts del Consorci Espacial Valencià, aprovats per l'Acord de 12 de març de 2010, del Consell (DOCV núm. 6227, de 16.03.2010), atribuïxen a la seua Junta de Govern diferents competències en relació amb la seua gestió ordinària i, en general, totes aquelles funcions no atribuïdes expressament a altres òrgans.   
Reunida la Junta de Govern mencionada en data d'1 de juny de 2010, va ser adoptat, entre altres, l'acord de delegació de la competència a favor de la gerent per a l'aprovació de les bases, convocatòria i resolució de tres beques formatives en pràctiques per a enginyers de laboratori en la dita entitat per a l'any 2010.   
En virtut d'això, i de conformitat amb el que establixen els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, esta Gerència, resol:  
Donar publicitat, a través de la seua inserció en el Diari Oficial de la Comunitat Valenciana, a la delegació de competència efectuada per la Junta de Govern del Consorci Espacial Valencià a favor de la seua gerent, per a l'aprovació de les bases, convocatòria i resolució de tres beques formatives en pràctiques per a enginyers de laboratori en la dita entitat per a l'any 2010.  
Contra esta resolució, que no esgota la via administrativa, només es podrà interposar un recurs d'alçada en el termini d'un mes, a comptar des de l'endemà de la seua publicació, davant de la Presidència del Consorci Espacial Valencià, de conformitat amb el que disposen els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, sense perjuí que els interessats puguen interposar qualsevol altre que consideren procedent.   
València, 16 de juliol de 2010.- La secretària autonòmica d'Universitat i Ciència i gerent en funcions del Consorci Espacial Valencià, p. d. (R 16.07.2010): Mª Amparo Camarero Olivas.